Mestská časť Bratislava – Dúbravka

Materiál na 22. rokovanie
Miestneho  zastupiteľstva 
3. november 2009

Informácia o plnení uznesení  miestneho zastupiteľstva
___________________________________________________________________

							

Predkladateľ                                                                        Materiál obsahuje :

PhDr.František Guth						1. Návrh uznesenia
prednosta                                                                               2. Dôvodová správa
 					                        3. Informácia o plnení uznesení

Zodpovedný  		

Ing. Gabriel Kosnáč
vedúci  organizačného oddelenia

Spracovateľ 

Ing. Gabriel Kosnáč
vedúci  organizačného oddelenia

 

Miestne zastupiteľstvo mestskej časti Bratislava- Dúbravka

A. b e r i e   n a   v e d o m i e
informáciu o splnení týchto uznesení miestneho zastupiteľstva:

-	uznesenie 342/2009/C1,
-	uznesenie 360/2009/C,
-	uznesenie 362/2009,
-	uznesenie 379/2009,
-	uznesenie 400/2009,
-	uznesenie  403/2009/B1

B. s c h v a ľ u j e
predĺženie termínu plnenia uznesenia miestneho zastupiteľstva
_____________________________________________________________________
nositeľ plnenia                         číslo uznesenia            pôvodný             nový
uznesenia                                                                     termín                 termín
_____________________________________________________________________
1. Ing. F. Guth                        230/2008                      neurčený             31.3.2010          
    prednosta
_____________________________________________________________________
2. Ing. J. Sandtner                   258/2008                     neurčený             31.3.2010           
    starosta
_____________________________________________________________________
3. Ing. F. Guth                        284/2008                      neurčený             31.5.2010   
    prednosta
_____________________________________________________________________
4. Ing. F. Guth                        325/2009                      3.11.2009            30.6.2010      
    prednosta
_____________________________________________________________________
5. Ing. F. Guth                        329/2009                      neurčený             31.3.2010           
    prednosta
_____________________________________________________________________
6. Ing. F. Guth                        332/2009                      neurčený             31.3.2010           
    prednosta
_____________________________________________________________________
7. Ing. F. Guth                      342/2009/C2               podľa                TK: k 30.6. a               
      prednosta                                                           požiadavky                  31.12.
                                                                                                             počnúc 30.6.2010
_____________________________________________________________________
8. Ing. J. Sandtner               360/2009/D1            neurčený                31.3.2010        
      starosta
_____________________________________________________________________

9. Ing. J. Sandtner               360/2009/D2             neurčený                30.6.2010        
    starosta                                                                                           
_____________________________________________________________________
10. Ing. F. Guth                     372/2009                    neurčený          TK: 1x ročne k 30.11.      
      prednosta                                                                                        počnúc 30.11.2010                                                                            
_____________________________________________________________________
11. Ing. F. Guth                     376/2009                   31.12.2009                        
    prednosta
_____________________________________________________________________
12. Ing. F. Guth                     378/2009                   neurčený              31.12.2009          
    prednosta
_____________________________________________________________________
13. Ing. F. Guth                     380/2009                   neurčený                31.3.2010        
    prednosta
_____________________________________________________________________
14. Ing. F. Guth                     382/2009                   neurčený               31.3.2010         
    prednosta
_____________________________________________________________________
15. Ing. F. Guth                     383/2009                   neurčený               31.3.2010         
    prednosta
_____________________________________________________________________
16. Ing. F. Guth                     399/2009                   neurčený               28.2.2010        
    prednosta
_____________________________________________________________________
17. Ing. F. Guth                     402/2009                   neurčený               31.12.2009      
    prednosta
_____________________________________________________________________
18. Ing. F. Guth                     403/2009/B2             neurčený                30.4.2009      
    prednosta
_____________________________________________________________________
19. Ing. F. Guth                     408/2009/Bb              3.11.2009              31.12.2009 
    prednosta
_____________________________________________________________________

C. z r u š u j e
- uznesenie č. 244/2008/B2 z 8.7.2008, 
- uznesenie č. 330/2009 z 10.2.2009.

Dôvodová správa
k informácii o plnení uznesení
     Materiál obsahuje informáciu o plnení uznesení , ktoré vyplynuli z 10., 11., 12. ,13., 14., 15., 16., 17., 18., 19. a 21.  zasadnutia Miestneho zastupiteľstva mestskej časti Bratislava - Dúbravka, pričom informuje o spôsobe plnenia tých uznesení, ktoré obsahovali  uznesenia ukladacieho charakteru, prípadne schvaľovali úkony na ďalšie plnenie.
Na splnenie uznesení je potrebné určitá lehota, hlavne v prípade, keď na plnení participuje aj tretí subjekt, ktorým je právnická, resp. fyzická osoba. 
     Pri  predkladanom vyhodnotení  plnenia  uznesení ( po vytvorení vhodného časového priestoru) sa berie na vedomie splnenie úloh, ktoré miestne zastupiteľstvo uložilo formou prijatých uznesení. 
     U tých, ktoré sa pribežne plnia alebo neboli pri nich uvedené termíny plnenia sa navrhujú konkrétne termíny tak, aby sa dali úlohy efektívne odkontrolovať a zbytočne sa neopakovali  v informácii o plnení uznesení aj napriek tomu, že ich splnenie sa dá očakávať v neskoršom termíne ako je nasledujúce miestne zastupiteľstvo. S cieľom vyhnúť sa formálnej kontrole plnenie máme za to, že tam, kde bude chcieť miestne zastupiteľstvo informáciu o plnení uznesenia, bude navrhovať aj termín očakávaného splnenia. Týka sa to predovšetkým úloh, ktoré žiadajú alebo ukladajú niečo vykonať, prípadne pri rôznych schvaľovaniach predaja alebo iných prevodov majetku mestskej časti. 
     Vyššie uvedená forma kontroly plnenia uznesení by mala byť postačujúca, čo však nebráni skutočnosti, že poslanec miestneho zastupiteľstva je oprávnený  vyžiadať si od miestneho úradu prostredníctvom prednostu miestneho úradu informáciu o plnení  konkrétneho uznesenia a takto zistiť stav jeho plnenia. 

Bratislava, november 2009

 

 

Plnenie uznesení
z   10. zasadnutia   Miestneho zastupiteľstva mestskej časti Bratislava – Dúbravka
zo  dňa  15. apríla  2008

NESPLNENÉ UZNESENIA – v riešení:

k bodu č. 20 : Návrh na predaj časti pozemku parc.č. 3175/7 k.ú. Dúbravka o výmere 814 m2 – lokalita Dražická

Uznesenie MZ č. 230/2008

Miestne zastupiteľstvo

schvaľuje

predaj časti pozemku parc. č. 3175/7 k. ú. Dúbravka o výmere 814 m2  za kúpnu cenu 
2001,- Sk/m² Kataríne Barboríkovej s podmienkami:
1.	zriadiť vecné bremeno – právo prechodu cez predmetný pozemok na priľahlé parcely, 
2.	upraviť  predkupné právo v prospech predávajúceho za rovnakú kúpnu cenu  za akú bola časť pozemku predaná,
3.	doplatiť  nájomné od 21.2.2008, po vypracovaní odčleňovacieho GP č. 8/2008,  doterajšiemu nájomcovi  za  rozdiel vo výmere, ktorá činí 198 m² .

Plnenie :Úloha v riešení. Miestny úrad požiadal dňa  5.8. 2008 primátora hl. mesta SR Bratislava o udelenie súhlasu k prevodu . Žiadosť bola dňa 6.10.2008, na výzvu hl. mesta SR, doplnená o geometrický plán.   Stanovisko primátora bolo doručené 14.9.2009 s požiadavkou doplniť znalecký posudok, vo veci vecného bremena je požiadavka na prejazd motorovým vozidlom a táto časť pozemku má byť vyňatá z odpredaja, postupovať v zmysle zákona 258/2009. Žiadateľka bola oboznámená s vyjadrením primátora osobne 22.09.2009 a v súčasnej dobe čakáme na jej písomné vyjadrenie či naďalej trvá na odkúpení časti pozemku. 
Navrhujem  kontrolný termín 31.3.2010.

                                                      P l n e n i e  u z n e s e n í
z   12. zasadnutia   Miestneho zastupiteľstva mestskej časti Bratislava – Dúbravka
zo  dňa  8.júla  2008
________________________________________________________________________

NESPLNENÉ UZNESENIA – v riešení:

k bodu č. 10 :  Návrh na zrušenie uznesenia MZ č. 359 zo dňa 14.12.2004

Uznesenie MZ č. 244/2008

Miestne zastupiteľstvo
B.	ukladá
prednostke miestneho úradu

2. zabezpečiť UŠ  Tavarikova osada s termínom začatia prác v roku 2009.

Plnenie: Uznesením MZ č. 244/2008, z 08. 07. 2008, uložilo miestne zastupiteľstvo mestskej časti Bratislava-Dúbravka prednostke miestneho úradu zabezpečiť spracovanie Urbanistickej štúdie zóny Tavárikova kolónia v roku 2009. V súlade s týmto uznesením vyzvala mestská časť Bratislava-Dúbravka, listom z 27. 02. 2009, na predloženie cenovej ponuky 4 firmy APROX, spol. s r.o., APPK, spol. s r.o., AUREX, spol. s r.o. a HUGPRO, spol. s r.o. Na túto výzvu nezareagovala žiadna firma. Preto mestská časť opätovne vyzvala firmu HUGPRO na predloženie návrhu zmluvy o dielo na vypracovanie Urbanistickej štúdie zóny Tavárikova kolónia, listom z 10. 06. 2009. Firma HUGPRO doručila návrh zmluvy o dielo 25. 06. 2009. Celková cena za spracovanie štúdie bola v návrhu zmluvy stanovená na 70 800, - €, vrátane DPH. V rozpočte na rok 2009 bola na vypracovanie urbanistickej štúdie, a súčasne aj na vypracovanie znaleckých posudkov pre majetkoprávne oddelenie, vyčlenená suma 33 194,- €. K 03. 07. 2009 v tomto podprograme bola iba suma 27 659, 44 €. Preto oddelenie územného rozvoja predložilo návrh zmluvy o dielo do komisie územného rozvoja, výstavby a dopravy so žiadosťou, aby členovia komisie, ktorí sú poslancami miestneho zastupiteľstva, predložili na rokovanie miestneho zastupiteľstva návrh na navýšenie finančných prostriedkov v tomto podprograme, alebo navrhli zrušenie tohto uznesenia. Komisia sa predloženým návrhom zmluvy o dielo zaoberala na svojich rokovaniach 03. 08. 2009 a 17. 08. 2009. Na svojom prvom rokovaní prijala nasledovné stanovisko : „ Cenová ponuka firmy HUGPRO, spol. s r.o., na vypracovanie urbanistickej štúdie je vysoká “. Na svojom druhom rokovaní prijala nasledovné stanovisko : „ Komisia neodporúča pokračovať v obstarávaní urbanistickej štúdie zóny Tavárikova kolónia “. 
Vzhľadom na to, že v podprograme 1.4 rozpočtu výdavkov na rok 2009 nie je dostatok finančných prostriedkov na obstaranie Urbanistickej štúdie zóny Tavárikova kolónia, navrhuje oddelenie územného rozvoja, výstavby, dopravy a podnikateľských činností  bod 2 uznesenia MZ č. 244/2009 z 08. 07. 2008 zrušiť.

                                                       P l n e n i e  u z n e s e n í
z   13. zasadnutia   Miestneho zastupiteľstva mestskej časti Bratislava – Dúbravka
zo  dňa  16. septembra  2008

NESPLNENÉ UZNESENIA – v riešení:

k bodu č. 6 : Urnový háj pri kostole sv. Kozmu a Damiána

Uznesenie  MZ  č. 258/2008

B. žiada
starostu mestskej časti zabezpečiť komplexné riešenie územia obstaraním urbanistickej štúdie ako podkladu pre zmenu ÚPN mesta Bratislavy, s možnosťou rozšírenia cintorína

Plnenie:  Úloha je v riešení. Informatívna správa je predložená na 22. rokovanie miestneho zastupiteľstva.
Navrhujem kontrolný termín 31.3.2010.    

  

P l n e n i e  u z n e s e n í
zo   14. zasadnutia   Miestneho zastupiteľstva mestskej časti Bratislava – Dúbravka
zo  dňa  4.november  2008
––––––––––––––––––––––––––––––––––––––––––––––––––––––––––––––––––––––––––

NESPLNENÉ UZNESENIA – v riešení:

k bodu č. 9 : Zoznam pamätihodností mestskej časti

Uznesenie MZ č. 284/2008

Miestne zastupiteľstvo

B. ukladá
prednostovi miestneho úradu

1.	požiadať majiteľov pamätihodností zachovávať a udržiavať pamätihodnosti v súlade s princípmi ochrany ich kultúrnych historických hodnôt

Plnenie:  Úloha v riešení. V mestskej časti je evidovaných 27 pamätihodností. V kategórii A – hmotné nehnuteľné len 4 majú identifikovaného vlastníka. Vlastníctvo ostatných je neznáme. V súčasnosti sa naďalej zisťujú vlastnícke  vzťahy k pamätihodnostiam, vlastníkov  následne mestská časť osloví v zmysle uznesenia.
V prípade nezistených vlastníkov sa bude postupovať podľa § 5 ods. 1 zákona č. 278/1993 Z. z. o správe majetku štátu v znení neskorších predpisov, t. j. v prípade neznámych vlastníkov pamätihodnosti prechádzajú do dočasnej správy Obvodného úradu Bratislava.
V priebehu mesiaca júl 2009 miestny úrad kontaktoval v zmysle uznesenia firmu Paming (spravuje bustu Ľ. Štúra a pomník A. Bagara) a Pamiatkový úrad SR (spravuje Ľudový dom a Horársku studňu). Vo veci sa ďalej koná.
Navrhujem kontrolný termín 31.5.2010.

                                                           Plnenie uznesení 
      Zo 16. zasadnutia   Miestneho zastupiteľstva mestskej časti Bratislava – Dúbravka 
zo dňa  10. februára 2009
__________________________________________________________________________

NESPLNENÉ UZNESENIA – v riešení:

k bodu č. 7: Informácia o činnosti útvaru kontroly

Uznesenie  MZ  č. 325/2009
Miestne  zastupiteľstvo

C. ukladá
prednostovi  Miestneho úradu vypracovať návrh riešenia riadenia kultúry v Mestskej časti Dúbravka, s cieľom zvýšenia ekonomickej efektívnosti (zníženia nákladov) mestskej časti od roku 2010.Pri návrhu vyhodnotiť a využiť najvýhodnejší variant podľa možností uvedených  hlavnou kontrolórkou mestskej časti Ing. Záthureckou v správe z kontroly Domu kultúry Dúbravka v časti IV.- alternatívny postup zriaďovateľov.
                                                                                          T: zasadnutie MZ november 2009
                                                                                          Z:  prednosta Miestneho úradu

Plnenie: Podnet na riešenie riadenia kultúry v mestskej časti Bratislava-Dúbravka bol podaný na MZ poslankyňou Ing. Martou Čarnogurskou návrhom zvýšiť počet odborných zamestnancov v oblasti kultúry. Z oddelenia školstva, kultúry, športu a materských škôl bola vznesená požiadavka na prijatie odborného zamestnanca pre oblasť kultúry. Táto pracovná pozícia bola začlenená aj do nového organizačného poriadku MÚ, ktorý bol predložený a schválený MZ dňa 7. júla 2009. Dňa 10. septembra 2009 bolo toto pracovné miesto obsadené Bc. Danielou Olenočinovou, ktorá nastúpila na pozíciu odborný zamestnanec referátu kultúry na oddelenie školstva, kultúry, športu a MŠ.
	Menovanej bola pridelená agenda ohľadom spracovania prehľadu kultúrnych pamiatok  v m. č. Bratislava-Dúbravka, spolupráce s inými kultúrnymi inštitúciami mestskej časti, občianskymi združeniami a neziskovými organizáciami vrátane DK Dúbravka. Základnou úlohou je zosúladiť všetky kultúrne podujatia ako aj celkovú starostlivosť o kultúrne vyžitie občanov mestskej časti s cieľom čo najlepšie využívať mnohé kultúrne stánky (DK, KC Fontána, Dúbravský amfiteáter a pod.), taktiež aj školy a školské zariadenia zriadené inými zriaďovateľmi na území mestskej časti a spolupráca s nimi. Okrem už spomenutých činností má p. Olenočinová na starosti aj organizovanie niektorých kultúrnych podujatí v mestskej časti. V KC Fontána na Ožvoldíkovej sme otvorili nový krúžok pohybovej prípravy  pre najmenšie deti z našej mestskej časti, ktorý aj kolegyňa sama vedie. Pripravili sme besedy s významnými osobnosťami kultúrneho života (slávnostné otvorenie výstavy japonskej výtvarníčky, besedu s baletkou SND, maskérkou, ktorá bude maskovať aj deti, s muzikálovými hercami, pilotom, potápačom a iné). Do všetkých kultúrnych podujatí sa snažíme zapájať aj deti s hendikepom (ZŠ Dolinského, DSS prof. Karola Matulaya). 
Uzatvorenie prieskumu ekonomickej efektívnosti sa predpokladá v 1. polroku 2010.
Navrhujem kontrolný termín 30.6.2010.

k bodu č. 14 : Návrh na predaj pozemkov parc. č. 17/2 a časti pozemku parc.č. 18/1, Horárska studňa, Ladislavovi  Marušiakovi  

Uznesenie  MZ  č. 329/2009

Miestne zastupiteľstvo 
schvaľuje
predaj pozemku žiadateľovi Ing. Ladislavovi Marušiakovi bytom Ul. Poláka č. 5, Martin,  parc. č. 17/2 o výmere 66 m2, zastavané plochy a nádvoria a časť pozemku parc. č. 18/1, zastavané plochy a nádvoria o výmere cca 67 m2 (výmera bude spresnená po vyhotovení geometrického plánu) k.ú. Dúbravka ,  vedené na liste vlastníctva č. 847 v prospech vlastníka Hlavné mesto SR Bratislava a zverený do správy Mestskej časti Bratislava–Dúbravka protokolom č. 19 z  23.9.1991, situovaný na ulici K Horárskej studni .
      Ku kúpnej zmluve treba vyhotoviť geometrický plán na oddelenie výmery cca 67 m2  od parcely číslo 18/1 na vlastné náklady kupujúceho, za kúpnu cenu minimálne  149,37 € za m2.

Plnenie: Miestny úrad dostal vyjadrenie magistrátu hl. mesta SR Bratislavy s negatívnym stanoviskom s odvolaním sa na novelu zákona č. 138/1991 Zb. o majetku obcí (novela č. 258/2009 Z. z.), ktorá zaväzuje obce prevody vlastníctva majetku obce vykonať na základe obchodnej verejnej súťaže alebo dobrovoľnou dražbou.
Pán Marušiak doložil nový GP a následne bude vypracovaný nový znalecký posudok.
Žiadateľ súhlasí s verejnou súťažou. Materiál bude prerokovaný v orgánoch MČ.
Navrhujem kontrolný termín 31.3.2010.

k bodu č. 15 : Návrh na predaj pozemkov parc.č. 1556/1 a 1556/6 k.ú. Dúbravka žiadateľovi Ing. Štefanovi Chamrazovi, lokalita ul. Juraja Hronca 

Uznesenie  MZ  č. 330/2009

Miestne zastupiteľstvo 
schvaľuje
predaj pozemku parc.č. 1556/1 a 1556/6 k.ú. Dúbravka spolu o výmere 246 m2  Ing. Štefanovi Chamrazovi za kúpnu cenu  160 € /m²   

Plnenie: Primátor listom zo dňa 2.3.2009 súhlasil s cenou 160 € za m2. Nakoľko odpredaj nebol realizovaný z dôvodu vysokej ceny navrhujeme uznesenie zrušiť.

k bodu č. 17 : Návrh na predaj pozemku parc.č. 1631/12 k.ú. Dúbravka žiadateľovi  Liborovi Zárišovi

Uznesenie  MZ  č. 332/2009

Miestne zastupiteľstvo 
schvaľuje
predaj pozemku žiadateľovi Liborovi Zárišovi, bytom Ľanová č. 12, Bratislava,  parc. č. 1631/12 o výmere 304 m2,  ostatná plocha ,  vedený na liste vlastníctva   č. 847 v prospech vlastníka Hlavné mesto SR Bratislava a zverený do správy Mestskej časti Bratislava–Dúbravka protokolom č. 19 z  23.9.1991, situovaný v Tavarikovej kolónii, za kúpnu cenu minimálne podľa znaleckého posudku.

Plnenie: Miestny úrad dostal vyjadrenie magistrátu hl. mesta SR Bratislavy s negatívnym stanoviskom s odvolaním sa na novelu zákona č. 138/1991 Zb. o majetku obcí (novela č. 258/2009 Z. z.), ktorá zaväzuje obce prevody vlastníctva majetku obce vykonať na základe obchodnej verejnej súťaže alebo dobrovoľnou dražbou.
Žiadateľ súhlasí s verejnou súťažou. Materiál bude prerokovaný v orgánoch MČ.
Navrhujem termín kontroly 31.3.2010.

Plnenie uznesení
      zo 17. zasadnutia   Miestneho zastupiteľstva mestskej časti Bratislava – Dúbravka 
zo dňa  7. apríla 2009
___________________________________________________________________________

NESPLNENÉ UZNESENIA – v riešení:

k bodu č. 9: Informácia o príprave riešenia ďalšieho postupu na zabezpečenie tepla v mestskej časti Bratislava-Dúbravka spoločnosťou Dalkia, a.s.

Uznesenie  MZ  č. 342/2009

Miestne zastupiteľstvo
C. ukladá
prednostovi miestneho úradu

1.   po uzatvorení novej Zmluvy o nájme TEZ pravidelne vyhodnocovať v orgánoch
      samosprávy  jej plnenie.
											
											T :1x ročne

Plnenie : Úloha splnená. Zmluva o nájme TEZ 121/1994, vrátane dodatkov je pravidelne vyhodnocovaná v rámci činnosti  pracovnej skupiny pre energetiku m.č., s následným spracovaním materiálu a predložením do orgánov samosprávy m.č.

2.  v súlade s uznesením Mestského zastupiteľstva č. 496/2008 poskytovať súčinnosť
     Magistrátu hl.mesta SR Bratislavy pri spracovaní Koncepcie hl.m. SR Bratislavy v oblasti     
     tepelnej energetiky, v ktorej budú zapracované aj podmienky m.č. Dúbravka.
											
											T : podľa požiadavky

Plnenie: Ku dnešnému dňu Magistrát hlavného mesta SR Bratislavy nepožiadal mestskú časť o súčinnosť pri aktualizácii Koncepcie v oblasti tepelnej energetiky.
Navrhujeme dať kontrolné termíny :                                T : k 30.06. a 31.12.
                                                                                                počnúc 30.06.2010 

Plnenie uznesení
      z 18. zasadnutia   Miestneho zastupiteľstva mestskej časti Bratislava – Dúbravka 
zo dňa  9. júna 2009
__________________________________________________________________________

NESPLNENÉ UZNESENIA – v riešení:

	bodu č. 6 : Návrh riešenia v oblasti nakladania s komunálnymi odpadmi a riešenie stavu kontajnerových stojísk v mestskej časti Bratislava-Dúbravka

Uznesenie MZ č. 360/2009

Miestne zastupiteľstvo

C. žiada
starostu mestskej časti,
rokovať s fi. OLO  spol. s r.o. o spoluriešení kontajnerových stojísk, s jej finančným prispievaním a s jej  podielom na ich úpravách.

Splnené: Stretnutie so zástupcami fi. OLO spol. s r.o. sa uskutočnilo v mesiaci august 2009. OLO sa finančne na budovaní stojísk podieľať nebude. 

D. odporúča
starostovi mestskej časti

1.	spracovať lokalizačnú štúdiu umiestnenia kontajnerových stojísk
2.	rokovať s vlastníkmi pozemkov o majetkovo –právnom vysporiadaní pozemkov pod kontajnerovými stojiskami (prenájom)

Plnenie: Úloha je v riešení.
Navrhujem k bodu D1 uznesenia kontrolný termín 31.3.2010.
Navrhujem k bodu D2 uznesenia kontrolný termín k 30.6.2010.

k bodu č. 8 : Návrh na schválenie prenájmu nebytového priestoru AKTIVA, n. o. – domov sociálnych služieb pre dospelých Bazovského č. 4, Bratislava

Uznesenie MZ č. 362/2009

Miestne zastupiteľstvo
A. schvaľuje 
prenájom nebytového priestoru Dúbravský ateliér, Bazovského 21, Bratislava na dobu určitú do 28.2.2015, za symbolických 0,03 €/m2/rok  pre organizáciu AKTIVA, n. o. – domov sociálnych služieb pre dospelých Bazovského 4, Bratislava, pričom náklady za služby spojené s nájmom nebytových priestorov bude hradiť nájomca

B. žiada 
zabezpečiť doplnenie zmluvy o prenájme o nasledovné údaje:
1.	štruktúra :deti – dospelí –seniori
2.	finančný rozbor:
a)  koľko budú platiť jednotlivé skupiny
b) aké budú náklady na činnosť
c) koľko je Dúbravčanov a koľko ostatných
d) aké budú aktivity počas sobôt a nedieľ
e) aké budú prázdninové aktivity
f)  či budú aktivity i pre deti, ktoré nie sú hendikepované

Splnené: Nájomná zmluva bola vyhotovená a dodatok k zmluve podpísaný 8.10.2009.

                                                           Plnenie uznesení 
      z 19. zasadnutia   Miestneho zastupiteľstva mestskej časti Bratislava – Dúbravka 
zo dňa  7. júla 2009
__________________________________________________________________________

NESPLNENÉ UZNESENIA – v riešení:
k bodu č. 3 : Koncepcia vytvárania podmienok pre rozvoj školstva v mestskej časti Bratislava-Dúbravka v rokoch 2009-2015

Uznesenie  MZ  č. 372/2009

Miestne zastupiteľstvo
A. schvaľuje
koncepciu vytvárania podmienok pre rozvoj školstva v mestskej časti Bratislava-Dúbravka v rokoch 2009-2015

B. ukladá
prednostovi miestneho úradu zabezpečiť realizáciu úloh vyplývajúcich z Koncepcie vytvárania podmienok pre rozvoj školstva v mestskej časti Bratislava-Dúbravka v rokoch 2009-2015

	Plnenie: V koncepcii vytvárania podmienok pre rozvoj školstva v mestskej časti Bratislava-Dúbravka v rokoch 2009-2015 v časti 12 Akčný plán na roky 2009 – 2015 v podmienkach mestskej časti Bratislava-Dúbravka je uvedených 6 hlavných úloh pre školy, ktoré sú trvalými úlohami a školy ich plnia vo svojich školských vzdelávacích programoch a ich plnenie vyhodnocujú v Správach o výchovno-vzdelávacej činnosti za školský rok, ktoré predkladajú zriaďovateľovi na schválenie v termíne do 30. októbra za predchádzajúci školský rok.
		V ďalšej časti akčného plánu bola úloha riešiť otázku neprijatých detí do materských škôl zriadených mestskou časťou Bratislava-Dúbravka. Pri prijímaní detí do materskej školy, ktoré sa každoročne koná podľa vyhlášky MŠ SR č. 306/2008 Z. z. o materskej škole spravidla od 15. februára do 15. marca na základe žiadosti rodiča.
		Tohtoročné prijímanie bolo odlišné najmä v tom, že záujem o prijatie do materskej školy zo strany rodičov bol niekoľkokrát vyšší ako počet miest voľných k 1. septembru 2009. Počet neprijatých detí nám stúpol na závratné číslo 124 neprijatých detí k 1. septembru. Pri dôkladnej analýze sme rozlíšili počet detí, ktoré dovŕšili 3 roky do 31. decembra 2009, tých bolo asi 61 a tie, ktoré dovŕšia 3 roky od 1. januára 2009, tých zostalo asi 63.
Deti sa prijímajú do materskej školy pre nasledujúci školský rok. Riaditeľka materskej školy  spolu s miestom a termínom zverejní aj podmienky prijímania detí do materskej školy. Prednostne sa prijímajú deti, ktoré dovŕšili piaty rok veku, deti s odloženou povinnou školskou dochádzkou a deti s dodatočne odloženou povinnou školskou dochádzkou. Tieto tri základné podmienky vyplývajú zo zákona. Ostatné podmienky prijímania detí určí riaditeľ materskej školy po prerokovaní s pedagogickou radou školy a zriaďovateľom a zverejní ich na viditeľnom mieste v materskej škole.
				Vzniknutú situáciu sme riešili podľa návrhu v akčnom pláne koncepcie. K 31. júlu 2009 sme ukončili prenájom priestorov  v MŠ Galbavého a po čiastočných úpravách sme vrátili jednu  triedu do pôvodného stavu tak, aby plnila účely, na ktoré bola určená pre výchovno-vzdelávací proces detí vo veku od troch do šiestich rokov. Podarilo sa nám do tejto triedy aj s výnimkami povolenými ŠŠI umiestniť 25 detí.
		Ďalšie návrhy na riešenie uvedené v akčnom pláne boli realizované nasledovne: 
1.	Ukončiť predčasne prenájom MŠ Ožvoldíkova – zmluva končí vo februári 2010. 
Túto úlohu sa nám nepodarilo zrealizovať kvôli tomu, že sme sa nedohodli na odstúpení od zmluvy a na predčasnom ukončení prenájmu. Prenájom bude ukončený v riadnom zmluvnom termíne a zmluva nebude predĺžená.
2.	Premiestniť knižnicu a prestavať bývalé DJ na Sekurisovej
Tento plán nebol zrealizovaný z dôvodu vysokej finančnej náročnosti prestavby, pretože všetky odpady a rozvody vody boli zrušené a ich obnova by bola finančne veľmi náročná.  
3.	Pripraviť priestory v bývalej ZŠ Pekníkova 6.
Táto úloha bola realizovaná v čase od augusta 2009 do októbra 2009 a dve triedy materskej školy boli 21.10.2009 slávnostne otvorené. Získali sme aj s výnimkami asi 48 miest, ktoré sú v súčasnosti obsadené.
       4. Neukončili sme prenájom v MŠ Pekníkova 4, kde je zriadená súkromná MŠ a súkromné DJ z dôvodu, že sú v týchto zariadeniach umiestnené tiež deti z Dúbravky a je s nimi uzatvorená zmluva na 10 rokov.
        Posledným návrhom bolo počítať v budúcnosti pri novej výstavbe v mestskej časti Bratislava-Dúbravka aj so stavbou materskej školy. Tento návrh bol realizovaný predbežnou konzultáciou u p. starostu s investorom, ktorý takúto stavbu navrhol.
Navrhujem krátku správu s odpočtom úloh z koncepcie rozvoja školstva vykonať raz ročne k 30.novembru kalendárneho roka za predošlý školský rok počnúc rokom 2010.

k bodu č. 7 : Informácia o činnosti útvaru kontroly za I. polrok 2009.

Uznesenie  MZ  č. 376/2009

Miestne   zastupiteľstvo   
I.) A.  berie  na   vedomie            
Správu   z    kontroly   vybraných   finančných    operácií 
      B.  schvaľuje      
Návrh   opatrení   na  odstránenie  zistených  nedostatkov: 
        I.) Tovary,  služby  a  práce: 
        1.) Predbežná  finančná  kontrola – Zákon  č. 502/2001 Z. z.,  Zásady  finančnej  kontroly 
              v   m.č.:  „Písomné  poverenia“  starostu,  resp.  prednostu  –  zosúladiť  s  predpismi.  
        2.) Zákazky   s  vyššou   hodnotou   –  Zákon  o  verejnom   obstarávaní  č. 25/2006  Z. z.:  
             Stanoviť  systém,  zodpovednosť, spôsob zadávania, archivácie – v podmienkach m.č.  
        3.) Zákazky  s  nižšou  hodnotou  – Smernica  o  verejnom  obstarávaní: Pripomienkovať, 
             aktualizovať  a  oficiálne  vydať.                                   
       II.) Doprava: 
        4.) Prevádzkový  poriadok  dopravy – Smernica  č. 1/2007: Novelizovať  a  aktualizovať. 
        5.) Vyčísliť,  vysporiadať  finančné  náležitosti  (poistné, využívanie na súkromné účely).
        6.) Skompletizovať poistné zmluvy o zákonnom  a  havarijnom  poistení motor. vozidiel.   
        7.) Doriešiť   využitie  služobného  motorového  vozidla   Opel  Corsa.  
        
         Zodpovednosť: prednosta  MÚ     (opatrenia v bodoch I)2 a I)3) si osvojil starosta m.č.)
         Termíny  plnenia  úloh:   priebežne,   najneskôr   do  konca  roku  2009                              

Plnenie :  Úloha sa priebežne plní. K dnešnému dňu (27.10.2009) je splnené opatrenie II/5. Predpoklad u ďalších opatrení:
II. - 4. 	Bude splnené k 31. 12. 2009
	T. č. sa spracováva nový Prevádzkový poriadok dopravy
II. - 6.	Bude splnené k 31. 12. 2009
	Kompletizácia poistných zmlúv sa zabezpečuje v spolupráci s jednotlivými poisťovňami
II. - 7.	T:  31. 12. 2009
	Vzhľadom na veľmi zlý technický stav služobného motorového vozidla Opel Corsa je potrebné ho vyradiť z prevádzky. V návrhu rozpočtu pre rok 2010 bola uplatnená požiadavka na zakúpenie nového motorového vozidla.

k bodu č. 9 : Návrh na predaj nebytového priestoru Homolova 4, Bratislava Andrejovi Náterovi
Uznesenie  MZ  č. 378/2009

Miestne zastupiteľstvo
schvaľuje
	predaj nebytového priestoru číslo 1 v bytovom dome na Homolovej č. 4, Bratislava, postavený na parc.č. 1217 k.ú. Dúbravka, súpisné číslo 2161, zapísaný na LV 3053 o podlahovej ploche 32,64 m2 za cenu 398,33 €/m2 a odpredaj podielu priestoru na spoločných častiach a spoločných zariadeniach domu a spoluvlastníckeho podielu na pozemku  za cenu 66,39 €/m2 pánovi Andrejovi Náterovi, bytom Ožvoldíkova 6, Bratislava

Plnenie: 27.08.2009 pán Náter osobne oznámil, že si kúpu musí premyslieť vzhľadom na cenu a svoje rozhodnutie oznámi úradu. K dnešnému dňu sa nevyjadril. Žiadateľ bol v priebehu mesiaca októbra oslovený listom s tým, aby sa do 15.11. 2009 vyjadril.
Navrhujem kontrolný termín 31.12.2009.

k bodu č. 10 : Návrh na predaj nebytového priestoru Považanova 2, Bratislava Alexandrovi Uhrínovi

Uznesenie  MZ  č. 379/2009

Miestne zastupiteľstvo
schvaľuje
	odpredaj nebytového priestoru č. 902 v bytovom dome na Považanovej 2, Bratislava, súpis.č. 1856, postavený na parc.č. 1480, k.ú. Dúbravka, zapísaný na LV 3318 o podlahovej ploche 30,33 m2 a odpredaj podielu priestoru vo veľkosti 3033/598795 na prislúchajúcom pozemku  za cenu 66,39 €/m2 p. Alexandrovi Uhrínovi, bytom Považanova 2, Bratislava.
 
Splnené. 28.08.2009 bol podaný návrh na vklad vlastníckeho práva na Správu katastra pre hlavné mesto SR Bratislavu.

k bodu č. 11 : Návrh na predaj pozemku parcela č. 1555/5 k.ú. Dúbravka Ing. Štefanovi Chamrazovi v lokalite na ul. Jura Hronca

Uznesenie  MZ  č. 380/2009

Miestne zastupiteľstvo
schvaľuje
predaj pozemku parc. č. 1555/5 k. ú. Dúbravka spolu o výmere 47 m2  Ing. Štefanovi Chamrazovi za kúpnu cenu 160,- €/ m² .

Plnenie: Starosta MČ požiadal dňa  31.7. 2009 primátora hl. mesta SR Bratislava o udelenie súhlasu k prevodu. Stanovisko primátora bolo doručené 29.9.2009 s požiadavkou doplniť znalecký posudok a preukázať, že sa predaj uskutoční zmysle zákona 258/2009. Znalecký posudok zaslaný listom dňa 20.10.2009.
Navrhujem kontrolný termín 31.3.2010.

Uznesenie  MZ  č. 382/2009

Miestne zastupiteľstvo
schvaľuje
predaj pozemku žiadateľovi Ing. Ladislavovi Hunákovi, bytom Jura Hronca č. 29, Bratislava, parc.č. 1536/44 o výmere 1 m2, zastavaná plocha a nádvorie ,  vedený na liste vlastníctva č. 847 v prospech vlastníka Hlavné mesto SR Bratislava a zverený do správy Mestskej časti Bratislava–Dúbravka protokolom č. 19 z  23.9.1991, situovaný na ulici Jura Hronca za kúpnu cenu  200 € / m2.

Plnenie: Listom z 13.07.2009 požiadal starosta MČ primátora o predchádzajúci súhlas. Primátor listom z 29.09.2009 žiadal doplniť znalecký posudok a preukázanie, že predaj sa uskutoční v súlade so zákonom č. 258/2009 Z. z., ktorým sa mení a dopĺňa zákon č. 138/1991 Zb. 19.10.2009 bol primátorovi zaslaný znalecký posudok a list vlastníctva č. 489, ktorý preukazuje vlastníctvo stavby v prospech žiadateľa.
Navrhujem kontrolný termín 31.3.2010.

k bodu č. 14 : Návrh na predaj pozemku parc.č. 1536/46, lokalita ul. Jura Hronca žiadateľovi Ing. Richardovi Farkašovi

Uznesenie  MZ  č. 383/2009

Miestne zastupiteľstvo
schvaľuje
predaj pozemku žiadateľovi Richardovi Farkašovi, bytom Jura Hronca č. 25, Bratislava,  parc.č. 1536/46 o výmere 1 m2, zastavaná plocha a nádvorie , vedený na liste vlastníctva č. 847 v prospech vlastníka Hlavné mesto SR Bratislava a zverený do správy Mestskej časti Bratislava–Dúbravka protokolom č. 19 z  23.9.1991, situovaný na ulici Jura Hronca za kúpnu cenu   200 € / m2.

Plnenie: Listom z 13.07.2009 požiadal starosta MČ primátora o predchádzajúci súhlas. Primátor listom z 25.09.2009 žiadal doplniť znalecký posudok a preukázanie, že predaj sa uskutoční v súlade so zákonom č. 258/2009 Z. z., ktorým sa mení a dopĺňa zákon č. 138/1991 Zb. 19.10.2009 bol primátorovi zaslaný znalecký posudok a list vlastníctva č. 2698, ktorý preukazuje vlastníctvo stavby v prospech žiadateľa.
Navrhujem termín kontroly 31.3.2010.

                                                           Plnenie uznesení 
      z 21. zasadnutia   Miestneho zastupiteľstva mestskej časti Bratislava – Dúbravka 
zo dňa  8. septembra 2009

NESPLNENÉ UZNESENIA – v riešení:

k bodu č. 7 : Návrh na prenájom časti pozemku parc.č. 171/1 k.ú. Dúbravka, lokalita K horárskej studni
Uznesenie MZ č. 399/2009

Miestne zastupiteľstvo
schvaľuje 
prenájom časti pozemku, parc. č. 168/7 o výmere 8 m² na dobu neurčitú, žiadateľovi Enermont s.r.o., člen skupiny ZSE, parc.č. 168/7 o celkovej výmere 543 m² zastavaná plocha a nádvorie, vedený na liste vlastníctva č. 847 k.ú. Dúbravka v prospech vlastníka Hlavné mesto SR Bratislava a zverený do správy mestskej časti Bratislava-Dúbravka protokolom z 04.02.1998 situovaný na ulici K horárskej studni, za sumu 86,3042 €/m2/rok (alternatíva A1)

Plnenie: 14.09.2009 bol zástupca enermontu s.r.o. pán Červenka emailom oboznámený so schválením prenájmu pozemku parc.č. 168/7 a zároveň vyzvaný zabezpečiť vypracovanie geometrického plánu na odčlenenie 8 m2 z parc.č. 168/7. K dnešnému dňu GP vyhotovený nebol.
Navrhujem termín kontroly 28.2.2010.

k bodu č. 8 : Návrh na zvýhodnený prenájom strážneho domčeka, Bagarova ulica

Uznesenie MZ č. 400/2009

Miestne zastupiteľstvo 
A. schvaľuje 
prenájom nebytového priestoru, stavby bývalého strážneho domčeka na Bagarovej ulici, Bratislava, súpisné číslo 2084,  postavený na parc. č.2855, k. ú. Dúbravka, o výmere 37m2 zapísaný na LV 847, pani Ľubici Balážovej,  bytom Púpavová č. 31,  Bratislava
za 1 €/m2/rok.

B. súhlasí 
s navrhovaným znením zmluvy o nájme strážneho domčeka na Bagarovej ulici. 

Splnené. Nájomná zmluva vyhotovená a následne podpísaná 28.9.2009.

k bodu č. 10 : Návrh na schválenie prevodov vlastníctva obecných bytov a spoluvlastníckych podielov na spoločných častiach, zariadeniach, príslušenstve domu a na zastavaných pozemkoch

Uznesenie MZ č. 402/2009
Miestne zastupiteľstvo mestskej časti Bratislava-Dúbravka
schvaľuje
prevody vlastníctva obecných bytov a spoluvlastníckych podielov na spoločných častiach, zariadeniach, príslušenstve domu a na zastavaných pozemkoch podľa predloženého zoznamu žiadateľov:

Miško Denis a Mišková Linda, Mgr., Drobného 18/10, 1-izbový,
Zúbek Jaroslav, pod záhradami 2/20, garsónka,
Jurkovič Stanislav, Fedákova 20/10, 2-izbový,
Miková Mária, Drobného 25/29, 1-izbový,
Zvrškovcová Věra, Homolova 41/7, 1-izbový,
Suchánek Pavel a Suchánková Petra, Saratovská 6/56, garsónka,
Vaňová Marta, JUDr., J. Alexyho 3, 3-izbový,
Kuševa Terézia, Talichova 12/7, 1-izbový.

Plnenie:
SPLNENÉ uznesenie v prípade žiadateľov:

Miško Denis a Mišková Linda, Mgr., Drobného 18/10, 1-izbový:			
Prevod bytu zrealizovaný podaním návrhu na vklad vl. práva dňa 18.9.2009

Jurkovič Stanislav, Fedákova 20/10, 2-izbový:
Prevod bytu zrealizovaný podaním návrhu na vklad vl. práva dňa 29.9.2009

Miková Mária, Drobného 25/29, 1-izbový:
Prevod bytu zrealizovaný podaním návrhu na vklad vl. práva dňa 18.9.2009

Zvrškovcová Věra, Homolova 41/7, 1-izbový:
Prevod bytu zrealizovaný podaním návrhu na vklad vl. práva dňa 29.9.2009

NE SPLNENÉ uznesenie v prípade žiadateľov:

Zúbek Jaroslav, Pod záhradami 2/20, garsónka:
Zmluva pripravená na podpis, zaslané predvolania, aby sa dostavil prevziať návrh zmluvy a poštové poukážky na úhradu kúpnej ceny dňa 17.9.2009 a 23.9.2009 – nedostavil sa
Opatrenie: opätovná výzva k podpisu

Suchánek Pavel a Suchánková Petra, Saratovská 6/56, garsónka:
Zmluva pripravená na podpis, 9.9.2009 prevzali návrh zmluvy a poštové poukážky na úhradu kúpnej ceny, zatiaľ sa nedostavili k podpisu
Opatrenie: opätovná výzva k podpisu

Vaňová Marta, JUDr., J. Alexyho 3, 3-izbový:
Zmluva pripravená na podpis, 9.9.2009 prevzali návrh zmluvy a poštové poukážky na úhradu kúpnej ceny, telefonicky oznámila nástup na liečenie, príde k podpisu v novembri 2009

Kuševa Terézia, Talichova 12/7, 1-izbový:
Zmluva pripravená na podpis, telefonicky oznámila, že je chorá, dostaví sa po uzdravení v októbri 2009
Navrhovaný termín kontroly u zatiaľ nesplnených: 31.12.2009.

k bodu č. 11 : Návrh na postup opráv plynovej kotolne pre objekty ZŠ a gymnázia na Bílikovej ul.

Uznesenie MZ č. 403/2009

Miestne zastupiteľstvo
A. berie na vedomie
informáciu o stave plynovej kotolne pre objekty ZŠ a Gymnázium Bilíkova

B. schvaľuje 
postup opráv plynovej kotolne pre objekty ZŠ a gymnázium Bílikova realizovať vo dvoch etapách :

1.	realizáciu najnutnejších opráv na zabezpečenie bezporuchovej a bezpečnej prevádzky plynovej kotolne na jednu vykurovaciu sezónu 2009/2010 zabezpečiť dodávateľom – spoločnosťou Dalkia a.s.

Splnené. Opravy plynovej kotolne pre objekty  „ZŠ Bilíkova“ a gymnázium Bilíkova, boli vykonané spoločnosťou Dalkia, a. s. v priebehu  mesiaca september 2009.

2.	komplexne a definitívne riešiť problematiku tepelného zdroja 

Plnenie. V súčasnosti nie je doriešený prevod fakturovania za dodávky energií zo strany ZŠ Nejedlého a terajšími odberateľmi „ZŠ Bilíkova“ a gymnáziom Bilíkova na  Miestny úrad Dúbravka.
Navrhujem kontrolný termín 30.4.2010.

k bodu č. 16 :  Rôzne
k bodu 16A : Návrh rekonštrukcie osvetlenia Základnej školy Pri kríži 11, Bratislava-Dúbravka
Uznesenie MZ č. 408/2009

Miestne zastupiteľstvo
A. schvaľuje
zámer rekonštrukcie osvetlenia ZŠ Pri kríži 11 v M.č. Bratislava-Dúbravka, podľa predloženého projektu

B. žiada starostu
a) zabezpečiť vypracovanie analýzy čerpania vo výdavkovej časti rozpočtu a na základe jej výsledkov vytvoriť možnosť zaradenia navrhnutej rekonštrukcie osvetlenia do 3. úpravy rozpočtu

Splnené. Analýza čerpania výdavkovej časti rozpočtu je súčasťou predloženého materiálu na rokovanie MZ „Návrh 3. úpravy rozpočtu mestskej časti Bratislava -Dúbravka na rok 2009“ dňa 3.11.2009

b) pripraviť návrh zmluvy na rokovanie Miestneho zastupiteľstva
    termín: 3.11.2009

Plnenie: Zástupcovia firmy Fagerhult k termínu miestneho zastupiteľstva nepredložili (aj po urgencii) návrh zmluvy na zníženie spotreby el. energie na osvetlenie.
Navrhujem kontrolný termín 31.12.2009.